આ બે રાજ્યોમાં 1 મેથી 18+ માટેનું રસીકરણ શરૂ થવાની શક્યતાઓ નહિવત, જાણો કારણ । maharashtra-rajasthan-may-not-be-able-to-start-vaccination-of-18plus-from-1-may
maharashtra-rajasthan-may-not-be-able-to-start-vaccination-of-18plus-from-1-may
કોવિડ 19 / આ બે રાજ્યોમાં 1 મેથી 18+ માટેનું રસીકરણ શરૂ થવાની શક્યતાઓ નહિવત, જાણો કારણ
Team VTV 05:51 PM, 28 Apr 21 | Updated: 05:59 PM, 28 Apr 21
મહારાષ્ટ્રમાં, કોરોનાને નિયંત્રણમાં લેવા માટે મિની લોકડાઉન જેવા ઘણા પ્રતિબંધો લાગૂ કરવામાં આવ્યા હતા
કોરોના રસીકરણ મુદ્દે અવઢવ
રાજસ્થાન અને મહારાષ્ટ્રમાં રસીકરણ શરૂ થવું મુશ્કેલ
મહારાષ્ટ્રમાં 15 દિવસ પ્રતિબંધો લંબાઈ શકે
મહારાષ્ટ્રમાં, કોરોનાને નિયંત્રણમાં લેવા માટે મિની લોકડાઉન જેવા ઘણા પ્રતિબંધો લાગૂ કરવામાં આવ્યા હતા, તેને હજુ 15 દિવસ માટે લંબાવી શકાય છે. મહારાષ્ટ્રના આરોગ્ય મંત્રીએ આ બાબતે માહિતી આપી હતી.
1 મેથી દેશભરમાં 18 થી વધુની ઉંમરના વયસ્કો માટે રસીકરણ
દેશભરમાં 1 મેથી 18 વર્ષથી વધુની ઉંમરના દરેક વયસ્કો માટે મોદી સરકાર રસીકરણ અભિયાન ચાલુ કરવા જઈ રહી છે, 45થી વધુની ઉંમરના દરેક લોકોને તો કેન્દ્રીય ક્વોટાથી ફ્રી રસી મળશે, પરંતુ 18થી 44 વાળા વયજૂથના લોકોને દરેક રાજ્ય સરકાર પોતાની રીતે રસી આપશે, આમાંથી મોટાભાગની સરકારોએ પોતાના રાજ્યની જનતા માટે મફત રસીકરણની જાહેરાત કરી છે.
There are 3.25 cr people in the state b/w 18-45 yrs of age. So we'll need 7 cr doses of vaccine. Our officers spoke to SII,they'd booked 3.75 cr doses. SII told them that they won't be able to supply till May 15 what Centre ordered,how can they supply to us?: Rajasthan Health Min pic.twitter.com/IVW1V4SbMN
કોંગ્રેસ શાસિત મહારાષ્ટ્ર અને રાજસ્થાનમાં પણ આ પ્રકારનો નિર્ણય લેવાયો છે, જો કે આ બંને રાજ્યોમાં 1 મેથી રસીકરણ શરૂ થઈ શકે તેવી સ્થિતિ હજુ સુધી નથી. રાજસ્થાન અને મહારાષ્ટ્રની સરકારો દ્વારા કરાયેલી જાહેરાત પ્રમાણે તેમની પાસે રસીનો પૂરતો પુરવઠો ઉપલબ્ધ નથી.
15 દિવસ પ્રતિબંધો લંબાઈ શકે
મહારાષ્ટ્રમાં લાગુ કરાયેલા કડક પ્રતિબંધોને વધુ 15 દિવસ માટે લંબાવાઇ શકે છે. અગાઉ 1 મે સુધી કડક પ્રતિબંધો લાદવામાં આવ્યા હતા, જેને 15 મે સુધી લંબાવી શકાય છે. આ બાબતની આધિકારિક ઘોષણા નથી કરાઇ પણ રાજ્યના આરોગ્ય મંત્રી રાજેશ ટોપેએ જણાવ્યું હતું કે કેબિનેટના બધા સભ્યો આ વાત પર રાજી થયા છે કે ચાલુ પ્રતિબંધોને હજુ 15 મે સુધી લંબાવવા જોઈએ.
બીજી તરફ, મહારાષ્ટ્રમાં 18-45 વર્ષની વયના લોકોની રસીકરણ 1 મે થી શરૂ નહીં થઈ શકે. મહારાષ્ટ્રમાં 18-45 વર્ષની વય જૂથમાં લગભગ 5.71 કરોડ લોકો છે. તેમના માટે લગભગ 12 કરોડ ડોઝની જરૂર પડશે. આ માટે રાજ્ય સરકારે લગભગ 6500 કરોડનો ખર્ચ કરવો પડશે.
કોંગ્રેસ શાસિત એક અન્ય રાજ્ય રાજસ્થાનમાં પણ 15 મે સુધી રસીકરણ શરૂ થઈ શકે તેવી સ્થિતિ નથી, ત્યાંનાં આરોગ્ય મંત્રીના નિવેદન અનુસાર તેમની સરકારે સીરમ ઇન્સ્ટિટ્યૂટની સાથે વાતચીત કરી હતી, પણ કંપનીએ કહ્યું હતું કે તે હાલમાં 15 મે સુધી 7 કરોડ ડોઝની સપ્લાય કરી શકે તેવી સ્થિતિમાં નથી, કેમ કે કેન્દ્રનો ઓર્ડર પણ છે, માટે તે રાજસ્થાનને હાલમાં સપ્લાય કરી શકે તેમ નથી.
રજીસ્ટ્રેશન ફરજીયાત
સૂત્રોના જણાવ્યા મુજબ, કેબિનેટની બેઠકમાં મહારાષ્ટ્ર સરકારે નિર્ણય કર્યો છે કે રાજ્યમાં 18 થી 45 વર્ષની વયના લોકોને પણ મફત રસીકરણ આપવામાં આવશે. 45 વર્ષથી ઉપરના લોકો નિ:શુલ્ક રસીકરણ મેળવી રહ્યાં છે.
18-45 વર્ષની વયના લોકો માટે CoWIN એપ્લિકેશન પર નોંધણી કરવી ફરજિયાત રહેશે. મફત રસીકરણ ફક્ત મહાનગર પાલિકા અને સરકારી રસીકરણ કેન્દ્રમાં થશે. આરોગ્યમંત્રીએ 18-45 વય જૂથને ધીરજ રાખવાની અને રસીકરણ કેન્દ્રમાં ઝડપથી દોડી ન આવે તેવી વિનંતી કરી છે. કેબીનેટ પ્રધાન નવાબ મલિકે કહ્યું છે કે, રસીકરણ મહારાષ્ટ્રમાં કોરોના ચેપને નિયંત્રિત કરી શકે છે.